Կորյուն Առաքելյան

Կորյուն Վարդանի Առաքելյան (), հայ բանաստեղծ, Հայաստանի պետական և քաղաքական գործիչ։ Հայաստանի մշակույթի վաստակավոր գործիչ (2015)։ ՀՌԱՀ անդամ (2009 թվականից), Հանրային խորհրդի անդամ (2009 թվականից), 2007 թվականից Հայաստանի գրողների միության անդամ։

Կենսագրություն 
Ծնվել է 1944 թվականի նոյեմբերի 24-ին, Իջևան քաղաքում։

Ավարտել է ԵՊՀ բանասիրական ‎ֆակուլտետը։ Աշխատել է դպրոցում որպես ուսուցիչ։ Եղել է «Ազատ գոտի» թերթի խմբագիր, Հայաստանի Մշակույթի նախարարության բաժնի պետ, «Տիրաստ» հրատարակչության փոխտնօրեն։ Ընտրվել է Հայաստանի Ազգային ժողովի 3-րդ գումարման պատգամավոր «Ազգային միաբանություն» կուսակցության համամասնական ընտրացուցակով։ 2009 թ. Հայաստանի Ազգային ժողովի որոշմամբ ընտրվել է Հեռուստատեսության և ռադիոյի ազգային հանձնաժողովի անդամ։ 2009 թ. ընտրվել է Հայաստանի հանրային խորհրդի տարածքային կառավարման և տեղական ինքնակառավարման հանձնաժողովի նախագահ, ապա Հայաստանի Նախագահի հրամանագրով նշանակվել Հայաստանի Հանրային խորհրդի անդամ։

2015 թվականի դեկտեմբերի 8-ին Հայաստանի Ազգային ժողովի որոշմամբ վերընտրվել է Հեռուստատեսության և ռադիոյի ազգային հանձնաժողովի անդամ։

Երկեր 
 Ապրելու գույնը, Ե., Նաիրի, 1996, 54 էջ։
 Մայր իմ, Երևան, 2011։
 Մայր իմ, Երևան, 2010։
 Ղողանջ հուսո, Երևան, 2007։
 Ծիրանագույն երազներ (մանկական բանաստեղծություններ), Երևան, 2011։

Պարգևներ և մրցանակներ 
 Արժանացել է ՀԳՄ «Գրական վաստակի համար» մեդալի։
 Արժանացել է ՀՀ մշակույթի նախարարության Ոսկե մեդալի։
 Արժանացել է «Վազգեն 1-ին» ոսկե մեդալի։
 Արժանացել է Հակոբ Մեղապարտի անվան մեդալի։
 Արժանացել է Տավուշի մարզի պատվավոր քաղաքացու կոչման։
 Հայաստանի Հանրապետության մշակույթի վաստակավոր գործիչ (2015)

Տես նաև 
 Հայաստանի գրողների միության անդամների ցանկ

Ծանոթագրություններ

Աղբյուրներ 
 

Հայ բանաստեղծներ
ՀՌԱՀ անդամներ
Հայաստանի հանրային խորհրդի անդամներ
ՀՀ ԱԺ 3-րդ գումարման պատգամավորներ
«Ազգային միաբանություն» կուսակցության անդամներ
ՀՀ մշակույթի վաստակավոր գործիչներ
Հայաստանի գրողների միության անդամներ
ԵՊՀ բանասիրական ֆակուլտետի շրջանավարտներ
Հայ խմբագիրներ
Հայ պետական գործիչներ
Հայ քաղաքական գործիչներ
ՀՀ մշակույթի նախարարության ոսկե մեդալակիրներ